คือคลอดน้องได้2เดือนกว่าแล้วฉีดยาคุมแล้ว มีประจำเดือนมาได้2-3วันแต่วันนี้ปวดท้องน้อยแล้วเลือดไหลออกมาเป็นลิ่มเยอะจน ถะลักออกมาคะ #มันเกิดจากอะไรคะ?
สวัสดีค่ะ อาการมีเลือดไหลจากช่องคลอดมาก และมีปวดท้องน้อย อาจเกิดจาก- ผลข้างเคียงของยาฉีดคุมกำเนิด ที่อจทำให้มีเลือดออกกะปริดกะปรอย หรืออาจทำให้มีเลือดออกปริมาณมาก ออกต่อเนื่องนานหลายวันได้ ส่วนอาการปวดท้องน้อย ก็อาจทำให้เกิดได้เช่นกัน- มีมดลูกอักเสบ- มีโรคเกิดขึ้นที่มดลูกและรังไข่ เช่น เนื้องอกมดลูก เยื่อบุโพรงมดลูกเจริญผิดที่ ช็อกโกแลตซีสต์ มะเร็งปากมดลูก- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก เป็นต้น แต่โอกาสก็เป็นได้น้อย เพราะประสิทธิภาพของยาฉีดคุมกำเนิดที่ดีมากอย่างไรก็ตาม ในเบื้องต้น อาจลองตรวจหาการตั้งครรภ์ดูก่อน หากตรวจไม่พบ ก็อาจสังเกตเลือดที่ออกไปก่อน หากค่อยๆ ออกน้อยลง ไม่ได้ออกต่อเนื่องนานเกินสัปดาห์ ก็น่าจะเกิดจากผลข้างเคียงของยาฉีดได้ แต่หากยังคงมีเลือดปริมาณมากทุกวัน ไม่มีแนวโน้มที่จะลดลง หรือมีปวดท้องน้อยมาก แนะนำควรไปพบสูติ-นรีแพทย์เพื่อหาสาเหตุและรักษาค่ะ